钦定古今图书集成/理学汇编/学行典/第278卷 > 《述志诗二首》后汉·仲长统
## 钦定古今图书集成/理学汇编/学行典/第278卷 > 《述志诗二首》后汉·仲长统

飞鸟遗迹，蝉蜕亡壳。腾蛇弃鳞，神龙丧角。至人能变，
达士拔俗。乘云无辔，骋风无足。垂露成帏，张霄成幄。
沆瀣当餐，九阳代烛。恒星艳珠，朝霞润玉。六合之内，
恣心所欲。人事可遗，何为局促。

其二

大道虽夷，见几者寡。任意无非，适物无可。古来缭绕，
委曲如琐。百虑何为？至要在我。寄愁。天上埋忧，地下。
叛散五经，灭弃《风》《雅》。百家杂碎，请用从火。抗志山栖，
游心海左。元气为舟，微风为柁。翱翔太清，纵意容冶。